**Αθήνα, 26 Ιουνίου 2025**

**Αριθμ. πρωτ. 616**

**ΠΡΑΚΤΙΚΟ**

## ΕΛΕΓΧΟΥ ΔΙΚΑΙΟΛΟΓΗΤΙΚΩΝ ΚΑΤΑΚΥΡΩΣΗΣ, ΤΕΛΙΚΗΣ ΑΞΙΟΛΟΓΗΣΗΣ ΠΡΟΣΦΟΡΩΝ & ΤΕΛΙΚΗΣ ΚΑΤΑΚΥΡΩΣΗΣ

## ΤΟΥ ΑΝΟΙΚΤΟΥ ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ για την Προμήθεια «Οργάνου Αέριας Χρωματογραφίας – Φασματοσκοπίας Μάζας (Gas Chromatography – mass Spectrometry, GC- MS) για την μέτρηση οργανικών οξέων ούρων» και B) Γενετικού Αναλυτή (Cappilary Electrophoresis) με δυνατότητα εφαρμογής πρωτοκόλλων αλληλούχισης DNA κατά Sanger, καθώς και ανάλυσης διαφορετικών μεγεθών αλληλουχιών DNA (Fragment Analysis) σε τριχοειδή» για την προμήθεια που αφορά στο Τμήμα Β΄ της Διακήρυξης.

**ΘΕΜΑ:**

1. Αποσφράγιση και αξιολόγηση του φακέλου «Δικαιολογητικά προσωρινού αναδόχου» του Δημόσιου Ηλεκτρονικού Ανοικτού Διαγωνισμού Προμήθειας κάτω των ορίων με Αρ. Πρ. Διακήρυξης 236/19-3-2025 (ΑΔΑΜ: 25PROC0166594582025-04-14), με Αρ. Συστήματος ΕΣΗΔΗΣ: 369785 και της 1ης τροποποίησης αυτής με αριθμό πρωτοκόλλου 362/14-4-2025 με Αρ. Συστήματος ΕΣΗΔΗΣ: 369785,2 για το Τμήμα Β΄ της Διακήρυξης.
2. Πρακτικό Κατακύρωσης Σύμβασης του Δημόσιου Ηλεκτρονικού Ανοικτού Διαγωνισμού Προμήθειας κάτω των ορίων με Αρ. Πρ. Διακήρυξης 236/19-3-2025 (ΑΔΑΜ: 25PROC0166594582025-04-14), με Αρ. Συστήματος ΕΣΗΔΗΣ: 369785 και της 1ης τροποποίησης αυτής με αριθμό πρωτοκόλλου 362/14-4-2025, με Αρ. Συστήματος ΕΣΗΔΗΣ: 369785,2, για το Τμήμα Β΄ της Διακήρυξης.

Στην Αθήνα, σήμερα την Πέμπτη 26 Ιουνίου 2025 και ώρα 9:30 π.μ. στα γραφεία του Ινστιτούτου Υγείας του Παιδιού στις εγκαταστάσεις του Νοσοκομείου Παίδων «Αγία Σοφία» συνήλθε σε συνεδρίαση η Επιτροπή Αξιολόγησης & Διενέργειας του εν θέματι Διαγωνισμού με Α/Α ΕΣΗΔΗΣ: 369785,2, σύμφωνα με το ν. 4412/2016 **(στο εξής «Επιτροπή»)** που συγκροτήθηκε με την υπ’ αριθμ. απόφαση 556-05/11/2024 της 62ης συνεδρίασης της Διοικούσας Επιτροπής του ΙΥΠ.

Παρόντες ήταν οι:

1. Κολιαλέξη Αγγελική
2. Μωραϊτου Μαρίνα
3. Γκιργκινούδης Παναγιώτης

Διαπιστώθηκε απαρτία, δεδομένου ότι παρίστανται και τα τρία μέλη της Επιτροπής.

Αντικείμενο της συνεδρίασης ήταν η αποσφράγιση του φακέλου “Δικαιολογητικά προσωρινού αναδόχου” που υποβλήθηκε στο πλαίσιο του Διαγωνισμού με συστημικό αριθμό ΕΣΗΔΗΣ: 369785,2, της εν θέματι Διακήρυξης όπως ισχύει, κατά το μέτρο που αφορά στο Τμήμα Β΄ αυτής, προσυπολογιζόμενης δαπάνης ευρώ ογδόντα χιλιάδων ευρώ (€ 80.000,00) πλέον Φ.Π.Α. 24% (€19.200,00), και με κριτήριο ανάθεσης την πλέον συμφέρουσα από οικονομικής άποψης προσφορά βάσει τιμής.

Η Επιτροπή αφού έλαβε υπόψη της την ως άνω αναφερθείσα Διακήρυξη, την τροποποίησή της, καθώς και το νομικό και θεσμικό πλαίσιο που διέπει τον εν λόγω Διαγωνισμό, παρατηρεί τα εξής:

Το ΙΥΠ ως αναθέτουσα αρχή, την **19η/06/2025** απόστειλε σχετική ηλεκτρονική πρόσκληση στον προσφέροντα, στον οποίο πρόκειται να γίνει η κατακύρωση («προσωρινό ανάδοχο») ΑΦΟΙ ΣΕΛΙΔΗ ΑΕ / ΑΦΟΙ Α ΣΕΛΙΔΗ ΑΝΩΝΥΜΗ ΕΤΑΙΡΙΑ ΕΠΙΣΤΗΜΟΝΙΚΟΥ ΕΞΟΠΛΙΣΜΟΥ, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, και τον κάλεσε να υποβάλει εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτόν, τα αποδεικτικά έγγραφα νομιμοποίησης και τα πρωτότυπα ή αντίγραφα όλων των δικαιολογητικών που περιγράφονται στην παράγραφο 2.2.9.2. της παρούσας Διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της Διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

Η καταληκτική ημερομηνία υποβολής των προσφορών, σύμφωνα με την ως άνω αναφερθείσα Διακήρυξη ήταν η **29-06-2025**

Αφού διαπιστώθηκε η ύπαρξη απαρτίας, η Επιτροπή προέβη: (i) στον έλεγχο (μέσω της πληροφοριακής πλατφόρμας του ΕΣΗΔΗΣ) του ηλεκτρονικού φακέλου των Δικαιολογητικών Κατακύρωσης, σύμφωνα με τις διαδικασίες που προβλέπονται στη διακήρυξη, και (ii) στη μονογραφή των φακέλων των έντυπων Δικαιολογητικών Κατακύρωσης.

Στη συνέχεια, η Επιτροπή προέβη στην αποσφράγιση των συμπληρωματικών εντύπων φακέλων των ως άνω δικαιολογητικών κατακύρωσης, σύμφωνα με τις διαδικασίες που προβλέπονται στη διακήρυξη, και αφού μονόγραψε κατά φύλλο όλα τα εμπεριεχόμενα συμπληρωματικά προς την ηλεκτρονική προσφορά στοιχεία των εν λόγω έντυπων φακέλων, που αφορούν στον κάθε υποψήφιο, προχώρησε στον ουσιαστικό και αναλυτικό έλεγχο των στοιχείων τους (τόσο των ηλεκτρονικών εγγράφων, όσο και των εντύπων εγγράφων που αφορούν στα Δικαιολογητικά Κατακύρωσης).

Η Επιτροπή μελέτησε αναλυτικά τα δικαιολογητικά κατακύρωσης της υποψήφιας εταιρείας, σύμφωνα με την κείμενη νομοθεσία και την διακήρυξη του διαγωνισμού, και διαπίστωσε ότι:

* Όλα τα δικαιολογητικά κατακύρωσης της υποψήφιας εταιρείας ΑΦΟΙ ΣΕΛΙΔΗ ΑΕ / ΑΦΟΙ Α ΣΕΛΙΔΗ ΑΝΩΝΥΜΗ ΕΤΑΙΡΙΑ ΕΠΙΣΤΗΜΟΝΙΚΟΥ ΕΞΟΠΛΙΣΜΟΥ που κατατέθηκαν ηλεκτρονικά στο ΕΣΗΔΗΣ στις 23/06/2025 10:37:21 **έλαβαν αριθμό πρωτοκόλλου ΙΥΠ 609-24/06/2025** για το Τμήμα Β της Διακήρυξης είναι **πλήρη και** **σύμφωνα** με την κείμενη νομοθεσία και τη διακήρυξη του διαγωνισμού.

Ακολούθως, η Επιτροπή λαμβάνοντας υπόψη και τα παραπάνω σχετικά πρακτικά **εισηγείται θετικά** προς στο αρμόδιο Όργανο της Αναθέτουσας Αρχής, ήτοι προς την Διοικούσα Επιτροπή του ΙΥΠ, για:

1. την έγκριση του εν λόγω πρακτικού

και

1. την έγκριση έκδοσης σχετικής **Απόφασης τελικής κατακύρωσης και σύναψης σύμβασης** με τον οικονομικό φορέα με την επωνυμία **ΑΦΟΙ ΣΕΛΙΔΗ ΑΕ / ΑΦΟΙ Α ΣΕΛΙΔΗ ΑΝΩΝΥΜΗ ΕΤΑΙΡΙΑ ΕΠΙΣΤΗΜΟΝΙΚΟΥ ΕΞΟΠΛΙΣΜΟΥ** με ΑΦΜ 091569759 Δ.Ο.Υ. (4224) ΦΑΕ ΘΕΣΣΑΛΟΝΙΚΗΣ διεύθυνση **12 ΧΛΜ ΘΕΣΣΑΛΟΝΙΚΗΣ ΧΑΛΚΙΔΙΚΗΣ ΚΤΙΡΙΟ ΣΠΕΚΤΡΑ ΘΕΡΜΗ 0 - 57001** για την προμήθεια «Γενετικού Αναλυτή (Cappilary Electrophoresis) με δυνατότητα εφαρμογής πρωτοκόλλων αλληλούχισης DNA κατά Sanger, καθώς και ανάλυσης διαφορετικών μεγεθών αλληλουχιών DNA (Fragment Analysis) σε τριχοειδή» γιατί η προσφορά του είναι πλήρης, σύμφωνη με τους όρους της Διακήρυξης και τις τεχνικές προδιαγραφές και προσφέρει τη χαμηλότερη τιμή**,** υπέβαλε (ανά τμήμα) τη μοναδική και συμφέρουσα από οικονομικής άποψης προσφορά βάσει τιμής.

|  |  |  |  |  |
| --- | --- | --- | --- | --- |
| **Τμήμα Ειδών/Υπηρεσιών** | **Περιγραφή** | **Αρ. ΕΣΗΔΗΣ** | **Εταιρεία** | **Οικονομική προσφορά πλέον ΦΠΑ** |
| Β | «Γενετικού Αναλυτή (Cappilary Electrophoresis) με δυνατότητα εφαρμογής πρωτοκόλλων αλληλούχισης DNA κατά Sanger, καθώς και ανάλυσης διαφορετικών μεγεθών αλληλουχιών DNA (Fragment Analysis) σε τριχοειδή» | 451390 | ΑΦΟΙ ΣΕΛΙΔΗ ΑΕ / ΑΦΟΙ Α ΣΕΛΙΔΗ ΑΝΩΝΥΜΗ ΕΤΑΙΡΙΑ ΕΠΙΣΤΗΜΟΝΙΚΟΥ ΕΞΟΠΛΙΣΜΟΥ με ΑΦΜ 091569759 Δ.Ο.Υ. (4224) ΦΑΕ ΘΕΣΣΑΛΟΝΙΚΗΣ διεύθυνση 12 ΧΛΜ ΘΕΣΣΑΛΟΝΙΚΗΣ ΧΑΛΚΙΔΙΚΗΣ ΚΤΙΡΙΟ ΣΠΕΚΤΡΑ ΘΕΡΜΗ 0 - 57001 (ΑΡ.ΠΡΩΤ. 485/16-5-2025) | **€80.000** |

Για διαπίστωση των άνω, συντάχθηκε το παρόν πρακτικό, το οποίο αφού αναγνώσθηκε και βεβαιώθηκε, υπογράφεται.

**Η Επιτροπή Διαγωνισμού**

|  |  |  |
| --- | --- | --- |
| **Μωραΐτου Μαρίνα** | **Κολιαλέξη Αγγελική** | **Γκιργκινούδης Παναγιώτης** |